บาทเปิด 33.03/06 บาทต่อดอลลาร์ อ่อนค่า
เงินบาทเปิดตลาด 33.03/06 บาทต่อดอลลาร์ อ่อนค่า หลังดอลล์แข็ง ตลาดรอความคืบหน้าประชุม G20
28 พ.ย. 2561

เงินบาทเปิดตลาด 33.03/06 บาทต่อดอลลาร์ อ่อนค่า หลังดอลล์แข็ง ตลาดรอความคืบหน้าประชุม G20
เมื่อวันที่ 28 พ.ย. นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 33.03/06 เยน/ดอลลาร์ อ่อนค่าจากเย็นวานนี้ที่ปิดตลาดที่ระดับ 33.01 บาท/ดอลลาร์
เช้านี้เงินบาทอ่อนค่าลงจากเมื่อวาน เป็นผลจากเมื่อคืนที่ผ่านมารองประธานธนาคารกลางสหรัฐ (เฟด) ออกมาให้มุมมองที่ดีต่อเศรษฐกิจสหรัฐ และย้ำแนวโน้มเรื่องการปรับขึ้นดอกเบี้ยในช่วงการประชุมที่เหลือของปีนี้ จึงทำให้ดอลลาร์ปรับตัวแข็งค่าเทียบกับสกุลเงินอื่นๆ
อย่างไรดี คาดว่าวันนี้เงินบาทจะเคลื่อนไหวตามแรงซื้อขาย เนื่องจากระหว่างวันยังไม่มีปัจจัยสำคัญที่มีผลต่อค่าเงินบาทมากนัก
"บาทอ่อนค่าจากเมื่อวาน เพราะดอลลาร์สหรัฐปรับแข็งค่าขึ้นเมื่อเทียบกับสกุลเงินอื่นๆ คาดว่าวันนี้เงินบาทคงวิ่งอยู่ในกรอบเดิมตามแรงซื้อ แรงขายระหว่างวัน" นักบริหารเงินระบุ
ทั้งนี้ นักลงทุนจับตาดูการประชุม G20 โดยเฉพาะการหารือนอกรอบของผู้นำสหรัฐและผู้นำจีนว่าจะมีทิศทางที่ดีขึ้นต่อการเจรจาการค้าระหว่างกันหรือไม่
นักบริหารเงิน คาดว่า เงินบาทวันนี้จะเคลื่อนไหวในกรอบ 32.97-33.10 บาท/ดอลลาร์